**Ministru kabineta noteikumu projekta**

**„Grozījumi Ministru kabineta 2005.gada 8.marta noteikumos Nr.170 „Noteikumi par ārstniecības iestāžu reģistru””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2005.gada 8.marta noteikumos Nr.170 „Noteikumi par ārstniecības iestāžu reģistru”” (turpmāk - Projekts) izstrādāts pēc Aizsardzības ministrijas un Nacionālo bruņoto spēku iniciatīvas, lai sakārtotu Ministru kabineta 2005.gada 8.marta noteikumus Nr.170 „Noteikumi par ārstniecības iestāžu reģistru” (turpmāk – MK noteikumi Nr.170) atbilstoši faktiskajai situācijai, ņemot vērā Nacionālo bruņoto spēku medicīnas iestāžu darbības īpatnības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Atbilstoši MK noteikumu Nr.170 2.punktā noteiktajam, Ārstniecības iestāžu reģistrs ir valsts informācijas sistēmas daļa, kurā ir ziņas par visām ārstniecības iestādēm valstī neatkarīgi no to īpašuma formas un piederības. Pašreiz MK noteikumi Nr.170 paredz, ka reģistrā ir jānorāda ārstniecības iestādes reģistrācijas numurs komercreģistrā vai Valsts ieņēmumu dienesta reģistrācijas apliecības numurs pašnodarbinātai personai vai individuālā darba veicējam. Nacionālo bruņoto spēku ārstniecības iestādes ir Nacionālo bruņoto spēku struktūrā esošas vienības, apakšvienības. Līdz ar to šīs vienības, apakšvienības nav reģistrējamas komercreģistrā. Savukārt nodokļu maksātāju reģistrā Valsts ieņēmumu dienestā Nacionālie bruņotie spēki reģistrē tikai tās vienības, kuras pildot uzdevumus ir uzskatāmas par saimnieciskās darbības veicējām. Tādēļ, reģistrējot Ārstniecības iestāžu reģistrā, Nacionālie bruņotie spēki nevar iesniegt informāciju par Nacionālo bruņoto spēku medicīnas iestādes reģistrācijas numuru. Šī iemesla dēļ apgrūtināta ir 20 Nacionālo bruņoto spēku medicīnas iestāžu reģistrācija Ārstniecības iestāžu reģistrā (šobrīd ir reģistrētas 10 Nacionālo bruņoto spēku ārstniecības iestādes).Saskaņā ar Nacionālo bruņoto spēku likuma 16.¹pantu vienībām tiek apstiprināti nolikumi. Tādēļ uz Nacionālo bruņoto spēku ārstniecības iestādēm nebūtu attiecināma prasība iesniegumam par ārstniecības iestādes reģistrāciju pievienot statūtus. Vērā jāņem arī apstāklis, ka Nacionālo bruņoto spēku vadību nodrošina Nacionālo bruņoto spēku komandieris. Attiecīgi iesniegumu par ārstniecības iestādes reģistrāciju būtu jāparaksta Nacionālo bruņoto spēku komandierim vai viņa pilnvarotai personai, nevis Nacionālo bruņoto spēku ārstniecības iestādes vadītājam. Ņemot vērā minēto, lai samērīgi pielīdzinātu prasības Nacionālo bruņoto spēku medicīnas iestāžu iekļaušanai Ārstniecības iestāžu reģistrā, ar Projekta **1.punktu** ir paredzēts papildināt MK noteikumus Nr.170 ar 6.¹punktu, nosakot izņēmumus attiecībā uz iesniedzamo informāciju Nacionālo bruņoto spēku medicīnas iestādes reģistrēšanai Ārstniecības iestāžu reģistrā, kā arī paredzēts, ka iesniegumu iesniedz Nacionālo bruņoto spēku komandieris vai viņa pilnvarota persona.Attiecīgi precizējumi veikti arī MK noteikumu Nr.170 1.pielikuma I nodaļas 2.punktā un 2.pielikuma 3.punktā, paredzot izņēmumu attiecībā uz iesniegumos norādāmo informāciju par Nacionālo bruņoto spēku medicīnas iestādi (Projekta **3. un 4.punkts**).2. Noteikumu Nr.170 17.3.apakšpunkts paredz, ka ārstniecības iestādi svītro no Ārstniecības iestāžu reģistra, ja ārstniecības iestāde gada laikā pēc reģistrācijas neuzsāk darbību norādītajā adresē. Izveidojot Nacionālo bruņoto spēku medicīniskās vienības vai apakšvienības organizatorisko struktūru, nodrošinot to ar materiāli tehnisko nodrošinājumu (t.sk. ar ārstniecības līdzekļiem), tai ir nepieciešams ārstniecības iestādes statuss, lai tā varētu uzsākt aktīvu ārstniecisko darbību, nodrošinātu medicīnisko nodrošinājumu militāro mācību laikā, t.sk. veidojot pagaidu medicīnisko palīdzības punktu un īstenot militārās medicīnas mācības saskaņā ar Nacionālo bruņoto spēku mācību un darbību plāniem. Ņemot vērā Nacionālo bruņoto spēku darbības specifiku, 1) lai Nacionālie bruņotie spēki spētu izpildīt medicīnisko atbalstu ar tam raksturīgo specifiku – nodrošinot militārās medicīniskās apakšvienības gatavību;2) personāla komplektēšanas īpatnības, nepieciešams paredzēt izņēmumu attiecībā uz laiku, kurā Nacionālo bruņoto spēku medicīnas iestādei jāuzsāk darbība. (Projekta **2.punkts**)  |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki. |
| 4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Projekts šo jomu neskar. |
| 3. | Cita informācija | Nav. |

*Anotācijas III, IV, V, VI sadaļa –projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

08.09.2016. 12:22

678

S.Žogota, 67335063

Sanita.Zogota@mod.gov.lv

I.Ruka-Kāpostiņa, 67071901

Inita.Ruka@mil.lv